Maja Berović
Maja Berović (rođena 8. lipnja 1987.) je srpska  pop pevačica rođena u Bosni i Hercegovini.

Biografija (2007. - 2016.) 
Maya Berović rođena je 8. lipnja 1987. u mjestu Malešići kod Ilijaša, sjeveroistočno od Sarajeva. 
Svoj prvi album snimila je 2007. godine u suradnji s Grand produkcijom pod nazivom Život uživo, na kojem je bila pjesma Džin i limunada koja je doživjela veliki uspjeh i postala jedan od njenih najvećih hitova. Pjesme na albumu su napisali Marina Tucaković i Aleksandar Milić. Nakon prvog albuma, Maya se razilazi s Grand produkcijom i Sašom Popovićem, nakon čega prelazi u IN Music, a kasnije u City Records. 2008. izdaje svoj drugi album Crno zlato. 
2009. godine objavila je single "Koliko te ludo volim ja", nakon čega je nastupala po noćnim klubovima, praveći tako kratku medijsku pauzu. 
U izdavačkoj kući BN Music 2011. godine snima svoj album pod nazivom Maya 2011. s kojeg je veliki uspjeh postigla feministička pjesma Djevojačko prezime.  U studenom 2012. izdaje album Djevojka sa juga. 2014. godine izdaje album Opasne vode.

Biografija (2016. - sadašnjost) 
Najveći zaokret u njenoj karijeri događa se 2016. godine kada je počela surađivati s Jalom Bratom i Bubom Corellijem, s kojima je iste godine snimila pjesmu To me radi. Pjesma je postala veliki hit na cijelom Balkanu, a na You Tube-u broji više od 60 milijuna pregleda. Ovom pjesmom Maya je stekla veliku popularnost, i po prvi put ušla u estradni mainstream. 
2017. godine u suradnji s Jalom Bratom i Bubom Corellijem, izdaje album Viktorijina tajna koji je doživio ogroman uspjeh te na You Tube-u broji više od 200 milijun pregleda. Maya ovim albumom iz folk pjevačice prerasta u balkansku pop zvijedu. Zbog velike popularnosti ovog albuma Maya s Jalom Bratom i Bubom Corellijem odlazi na američku turneju. 
2018. godine izdaje album 7 koji je nadmašio uspjeh prethodnoga, a na You Tube-u broji više od 220 milijuna pregleda. Ovim albumom lik i djelo Maye Berović, i njezina glazba, postali su svojevrsni brand. Zbog velikog uspjeha ovog albuma Maya je solistički koncert, održan u beogradskoj Štark areni 2. studenog 2018., rasprodala u samo mjesec dana. Također je održala i koncert u najvećoj novosadskoj sali  Spens 22. prosinca 2018., te u mnogim drugim balkanskim dvoranama.

Diskografija 
Život uživo (2007)
Crno zlato (2008)
Maya 2011 (2011)
Djevojka sa juga (2012)
Opasne vode (2014)
Viktorijna tajna (2017)
7 (2018)
Intime (2020)

Reference

Vanjski linkovi 

Bosanskohercegovačke pjevačice